(૧) વૃદ્ધોએ સમાજ માટે કાંઈ કરવું હોય તો સૌપ્રથમ તેમણે પોતાની જાત સારી રાખવી જોઈએ. કેટલાંક વૃદ્ધોને ખાવા પીવાની કે વ્યસનોની બૂરી લત હોય છે. દીકરાઓ તેમને સમજાવે તોયે તેઓ છોડતાં નથી. નશાની હાલતમાં ક્યાંક પડયા તો કમરના મણકા ભાંગી જાય છે. અને ભાંગેલા મણકા માત્ર વૃદ્ધની જ નહીં દીકરાઓની પણ કમર ભાંગી નાખે છે. (યુવાન સંતાનોએ પણ વિચારવું જોઈએ કે તેઓ માંદા પડશે અને વેળાસર દવા નહીં કરાવશે તો તેમાં એટલું નુકસાન નહીં થાય પણ વૃદ્ધોની સારવારમાં ઢીલ કરશો અને તેઓ ખાટલો પકડી લેશે તો આખા ઘરની પથારી ફરી જશે. એથી વૃદ્ધોની સારવારને અગ્રીમતા આપવી જોઈએ.)